ak:Fresh | Fresh Namibie | Aandkerk - HOE LYK DIE STEM VAN JOU KERK?
HOE LYK DIE STEM VAN JOU KERK?
Lees Jona 1:1-17; 3:3-5, 10; 4:1,9-11
Jona is 'n profeet wat God se opdrag verontagsaam het en eerder sy eie behoeftes op die prys gestel het. Wat staan vir jou uit in hierdie teksgedeelte rondom Jona se gedrag en optrede? Hoekom dink jy wou hy nie Nineve toe gaan nie? Hoekom was hy kwaad dat die mense tot God genader het?
Kerkwees is vandag ook soos Jona.
1. DIE KERK IS 'n HAWE
Net soos Jona versuim die kerk dikwels om sy plig in die wereld te doen. Jona is nie lus om met mense te meng wat anders dink en doen as hy nie, hy verkies om stil te bly en nie homself te verneder nie, hy sit gemaklik terug. God roep vir Jona uit sy veilige, voorspoedige gemeente na 'n plek waar dit gevaarlik, morsig en onvoorspelbaar is. Hoe lyk jou werkplek, jou kerk en jou omgewing in hierdie verband? Het julle in 'n gemaksone verval?
2. DIE KERK IS OOK 'n BOKSRING
Jona het kwaad geword as ander God se guns geniet. Ons is ook dikwels veroordelend en slaan die ouens plat waarvan ons nie hou nie, wys vinger en raak kwaad. Dit is wanneer kerkwees die liefdevolheid en genade van Christus verloor het.
3. DIE KERK DRA 'n MASKER
Dikwels probeer ons relevant wees en konformeer tot wereldse standaarde, maar ons smelt saam met die wereld en dra 'n masker wat soos die wereld lyk en ons ware identiteit word verberg. Wanneer en waar dra jy maskers in die wereld?
Die kerk is dus nie geroep om stil te bly en te konformeer of vinger te wys nie, maar om 'n profetiese stem te he! Dit beteken om tussen hierdie twee uiterstes die wereld te bedien.
Lees Esegiel 13:4-5 - gaan wees kerk waar die mure omgeval het en daar gate in die muur is. Ons is nie geroep om net in stand te hou nie, maar om te waag en uit te daag. Wat beteken dit om 'n profetiese stem in die wereld te he? Watter opoffering vra dit van jou?
Lees 1 Petrus 2:4-12
Wat beteken dit om anders te wees, vreemdelinge in die wereld? Waarop is die fondasie van jou kerk gebou? As God jou hoeksteen is, dan kan jy nie konfronteer of konformeer nie. Jy kan nie hoofstroom of geisoleerd wees nie. Jy kan nie net hoop en liefde saai, maar nie die sonde en slegte aanspreek nie. God roep ons om op die punt van die stoel te sit - daar waar dit ongemaklik, ongerieflik, gevaarlik, onvoorspelbaar is.
Ware kerkwees gebeur in die gate van die muur - waar dit nie lekker, mooi of gemaklik is nie.
Ware kerkwees gebeur nie op die gemaklike stoel nie, maar op die punt van die stoel waar daar spanning is.
Ware kerkwees gebeur waar jy vreemd en anders as die norm is.
Ware kerkwees gebeur as jy gaan waar Christus jou stuur en daar 'n verskil gaan maak.
BID dat jy die moed sal he om nie stil te bly nie, nie te konformeer of te veroordeel nie, maar dat jy die profetiese stem sal wees in jou werkplek, kerk en die samelewing.